กสิกรไทยออกแคมเปญเงินฝากประจำ
กสิกรไทยออกเงินฝากประจำ 7 เดือน ดอกเบี้ย3-3.7% ประจำ 13 เดือน ดอกเบี้ย 2-7.5%
22 มิ.ย. 2554

กสิกรไทยออกเงินฝากประจำ 7 เดือน ดอกเบี้ย3-3.7% ประจำ 13 เดือน ดอกเบี้ย 2-7.5%
นายศีลวัต  สันติวิสัฎฐ์ ผู้ช่วยกรรมการผู้จัดการ ธนาคารกสิกรไทย (KBANK)  เปิดเผยว่า ธนาคารออกบริการเงินฝากใหม่เพื่อเป็นทางเลือกสำหรับลูกค้าผู้ฝากเงินที่ต้องการความมั่นคงและผลตอบแทนที่สูงกว่าเงินฝากประจำปกติ และเพื่อรองรับการขยายตัวทางธุรกิจ เป้นบริการเงินฝาก 2 ประเภท ได้แก่ เงินฝากประจำพิเศษ 7 เดือน อัตราดอกเบี้ย 3.00-3.70% ต่อปีตามวงเงินฝาก
วงเงินฝากตั้งแต่ 10,000 บาท แต่ไม่ถึง 1 ล้านบาท อัตราดอกเบี้ย 3.00% ต่อปี วงเงินฝากตั้งแต่ 1 ล้านบาท แต่ไม่ถึง 10 ล้านบาท อัตราดอกเบี้ย 3.25% ต่อปี และวงเงินฝากตั้งแต่ 10 ล้านบาทขึ้นไป ได้รับอัตราดอกเบี้ย 3.70% ต่อปี โดยธนาคารจะจ่ายดอกเบี้ยเมื่อครบกำหนดระยะเวลาการฝาก
นอกจากนี้ ยังมีเงินฝากดอกเบี้ยสูงพุ่งพรวด 13 เดือน ซึ่งให้อัตราดอกเบี้ยสูงแบบขั้นบันไดเริ่มต้นที่ 2.00% และสูงสุดที่ 7.50% ต่อปี โดย เดือนที่ 1-3 อัตราดอกเบี้ย  2.00% ต่อปี เดือนที่ 4-6 อัตราดอกเบี้ย 2.50% ต่อปี เดือนที่ 7-9 อัตราดอกเบี้ยน 3.25% ต่อปี เดือนที่ 10-11 อัตราดอกเบี้ย 5.75% ต่อปี และเดือนที่ 12-13 รับอัตราดอกเบี้ย 7.50% ต่อปี ทั้งนี้อัตราดอกเบี้ยเฉลี่ยตลอดระยะเวลาการฝากจะอยู่ที่ 3.827% ต่อปี และในกรณีที่ลูกค้าถอนก่อนครบกำหนดระยะเวลาการฝาก ธนาคารจะการันตีดอกเบี้ยขั้นต่ำ 2.00% ต่อปี ตามระยะเวลาที่ฝากไว้จริง 
ลูกค้าผู้สนใจสามารถเปิดใช้บริการบัญชีเงินฝากประจำพิเศษ 7 เดือน และบัญชีเงินฝากดอกเบี้ยสูงพู่งพรวด 13 เดือน ได้ตั้งแต่วันนี้เป็นต้นไปถึง 29 กรกฎาคม 2554 รับฝากขั้นต่ำ 10,000 บาท  ที่ธนาคารกสิกรไทยกว่า 800 สาขาทั่วประเทศ